CELEX: 22005D0103
Language: da
Date: 2005-07-08 00:00:00
Title: Afgørelse truffet af Det Blandede EØS-udvalg nr. 103/2005 den  8. juli 2005  om ændring af bilag XI (tjenesteydelser på telekommunikationsområdet) til EØS-aftalen

24.11.2005   
            
            
               DA
            
            
               Den Europæiske Unions Tidende
            
            
               L 306/36
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 103/2005
   den 8. juli 2005
   om ændring af bilag XI (tjenesteydelser på telekommunikationsområdet) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XI til aftalen blev ændret ved afgørelse nr. 39/2005 truffet af Det Blandede EØS-udvalg den 11. marts 2005 (1).
            
         
               (2)
            
            
               Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (2) har til formål at styrke Fællesskabets, medlemsstaternes og dermed også erhvervslivets evne til at forebygge, behandle og imødegå sikkerhedsproblemer i net og informationssystemer.
            
         
               (3)
            
            
               Det arbejde, der varetages af Det Europæiske Agentur for Net- og Informationssikkerhed, kan berøre sikkerhedsproblemer i net og informationssystemer i Det Europæiske Økonomiske Samarbejdsområde.
            
         
               (4)
            
            
               Forordning (EF) nr. 460/2004 skal derfor indarbejdes i aftalen, så EFTA-staterne fuldt ud kan deltage i Det Europæiske Agentur for Net- og Informationssikkerhed —
            
         TRUFFET FØLGENDE AFGØRELSE:
   Artikel 1
   Bilag XI til aftalen ændres som anført i bilaget til denne afgørelse.
   Artikel 2
   Den islandske og den norske udgave af forordning (EF) nr. 460/2004, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 9. juli 2005, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. juli 2005.
      
         
            På Det Blandede EØS-udvalgs vegne
         
         HSH Prinz Nikolaus von LIECHTENSTEIN
         
         
            Formand
         
      
   
   
      (1)  EUT L 198 af 28.7.2005, s. 36.
   
      (2)  EUT L 77 af 13.3.2004, s. 1.
   
      (3)  Forfatningsmæssige krav angivet.
   
      BILAG
      Følgende indsættes efter punkt 5co (Kommissionens henstilling 2003/558/EF) i bilag XI til aftalen:
      
         
                     »5cp.
                  
                  
                     
                        32004 R 0460: Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (EUT L 77 af 13.3.2004, s. 1).
                     Forordningens bestemmelser gælder i forbindelse med denne aftale med følgende tilpasninger:
                     
                                 a)
                              
                              
                                 Medmindre andet er bestemt nedenfor og uanset bestemmelserne i protokol 1 til aftalen, anses det i forordningen anvendte udtryk »medlemsstat(er)« og andre udtryk, der henviser til deres offentlige myndigheder, for ud over dets betydning i forordningen også at omfatte EFTA-staterne og deres offentlige myndigheder. Stk. 11 i protokol 1 finder anvendelse.
                              
                           
                                 b)
                              
                              
                                 Hvad angår EFTA-staterne bistår agenturet i givet fald EFTA-Tilsynsmyndigheden eller EFTA's Stående Udvalg under udøvelsen af deres respektive opgaver.
                              
                           
                                 c)
                              
                              
                                 Følgende stykke indsættes i artikel 6:
                                 
                                             »11.
                                          
                                          
                                             EFTA-staterne deltager fuldt ud i bestyrelsen med samme rettigheder og forpligtelser som EU-medlemsstaterne, med undtagelse af stemmeret.«
                                          
                                       
                           
                                 d)
                              
                              
                                 Følgende stykke indsættes i artikel 14:
                                 
                                             »4.
                                          
                                          
                                             Forordning (EF) nr. 1049/2001 anvendes i forbindelse med denne forordning ligeledes på alle agenturets dokumenter vedrørende EFTA-staterne.«
                                          
                                       
                           
                                 e)
                              
                              
                                 Følgende stykke indsættes i artikel 15:
                                 
                                             »12.
                                          
                                          
                                             EFTA-staterne bidrager til støtten fra Fællesskabet, jf. stk. 1. I denne forbindelse finder procedurerne i artikel 82, stk. 1, litra a), og protokol 32 til aftalen tilsvarende anvendelse.«
                                          
                                       
                           
                                 f)
                              
                              
                                 Følgende stykke indsættes i artikel 19:
                                 
                                             »3.
                                          
                                          
                                             Som undtagelse fra artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber kan statsborgere fra EFTA-staterne, der råder over deres fulde borgerlige rettigheder, ansættes på kontrakt indgået med agenturets administrerende direktør.«
                                          
                                       
                           
                                 g)
                              
                              
                                 Følgende indsættes i artikel 20:
                                 »EFTA-staterne anvender på agenturet og dettes personale protokollen vedrørende De Europæiske Fællesskabers privilegier og immuniteter og de gældende regler, som er vedtaget i medfør af protokollen.««